TRC พุ่งกระฉูด 17% นิวไฮรอบ 6 เดือน เก็งผลงานปี 65 “เทิร์นอะราวด์”
TRC พุ่งกระฉูด 17% นิวไฮรอบ 6 เดือน คาดเก็งกำไรผลงานปี 65 “เทิร์นอะราวด์” ตุนแบ็กล็อกแน่นเฉียด 7 พันล้านบาท พร้อมลุยประมูลงานใหม่ต่อเนื่อง
TRC พุ่งกระฉูด 17% นิวไฮรอบ 6 เดือน คาดเก็งกำไรผลงานปี 65 “เทิร์นอะราวด์” ตุนแบ็กล็อกแน่นเฉียด 7 พันล้าน
10 ม.ค. 2566

ผู้สื่อข่าวรายงานว่า วันนี้(10 ม.ค.66) ราคาหุ้นบริษัท ทีอาร์ซี คอนสตรัคชั่น จำกัด (มหาชน)  หรือ TRC ณ เวลา 15.38 น. อยู่ที่ระดับ 0.35 บาท บวก 0.05 บาท หรือ 16.67% ด้วยมูลค่าซื้อขาย 70.89 ล้านบาท ราคาหุ้นนิวไฮรอบ 6 เดือน โดยนับตั้งแต่หุ้นยืนที่ระดับ 29 มิ.ย.65 คาดเก็งกำไรผลงานปี 66 “เทิร์นอะราวด์”

โดยก่อนหน้านี้นายภาสิต ลี้สกุล  ประธานเจ้าหน้าที่บริหาร TRC เปิดเผยว่า ในปี 2565 บริษัทตั้งเป้ารายได้อยู่ที่ 4,500-4,800 ล้านบาท จากปี 2564 ที่มีรายได้รวม 3,888.26 ล้านบาท และคาดว่ามีแนวโน้มพลิกกลับมามีกำไรจากปีก่อนที่ขาดทุน 59.30 ล้านบาท โดยมีปัจจัยหนุนจากงานที่รอรับรู้รายได้ (แบ็กล็อก) ณ สิ้นปี 64 ซึ่งอยู่ที่ 6,844.53 ล้านบาท เป็นสัดส่วนงานก่อสร้างมากสุดที่ 83.40% และการเข้าประมูลเพื่อรับงานใหม่อย่างต่อเนื่อง
ล่าสุดเมื่อวันที่ 21ธ.ค.65 บริษัท สหการวิศวกร จำกัด (SKW) ซึ่งเป็นบริษัทยอยของบริษัทได้ลงนามสัญญาก่อสร้างโครงการพัฒนาพื้นที่ชุมชนเทศบาลตำบลกำแพง อำเภอละงู จังหวัดสตูล จากกรมโยธาธิการและผังเมือง มูลค่า 128.50 ล้านบาท (รวมภาษีมูลค่าเพิ่มแล้ว) ระยะเวลางาน 720 วัน